hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en hu hu hu tr hu hu hu hu hu hu hu hu en hu hu eo
Páratlan alkalom 2017.01.21. | nem jó az embernek egyedül...
2017.01.21-én tartottuk az immár harmadszorra megrendezett Páratlan alkalmunkat.
Az eseményen kb. 50 fő vett részt, akik az ország különböző pontjairól érkeztek.
A programot Dr. Novák Andrea, a Céltudatos Élet Küldetéssel Alapítvány elnöke kezdte a Páratlan Misszió célkitűzéseinek bemutatásával. Ezt követően Pődör-Novák Réka dietetikus és life-coach tartott egy előadást “Tükröm, tükröm…” címmel, melyben az egészséges énkép és pozitív önértékelés fontosságáról és fejlesztésének gyakorlati módjairól beszélt.
A szünetben a résztvevőknek egy játékos feladatot kellett megoldaniuk, ami lehetőséget adott az ismerkedésre, beszélgetésre is.
A szünet után Novák József, a Dél-Pesti Omega Sziget lelkipásztora beszélt a bizonytalanság problémájáról. valamint a döntésképtelenség legyőzésének szükségességéről.
Az előadásokról készült videókat itt találod.
Az alkalom további része kötetlenebb, interaktívabb jellegű volt. A résztvevők kisebb csoportokban beszélgethettek tovább az előadások témáival kapcsolatban.
Az alkalom vidám és oldott hangulatban telt. Nagyon sok pozitív visszajelzést kaptunk, amiből néhányat itt meg is osztunk:
„Köszönöm nektek a tegnapi napot! Nagyon jól esett, hogy úgy éreztem, igazán szerettek Bennünket és törődtök velünk. Valakik, akik komolyan felkarolják az ügyünket és sorsunkat. Nekem gyógyult a szivem…és biztosan másoknak is. Több ilyen kezdeményezést láttam, hogy segítsenek nekünk, de számomra az isteni indíttatás és küldetés fontos, ami mögöttetek van.. Szeretnék máskor is jönni! köszönöm mások nevében is – amit értünk tesztek.. Isten áldjon titeket.” K.
„Köszönöm, hogy ott lehettem tegnap veletek. Számomra is fontosak az egyedülállók, nem csak a saját helyzetem miatt, így nagyon örülök, hogy vannak, akik hajlandóak tenni értük… Rengeteg segítséget kaptam eddig egy házaspáron keresztül, hogy ma az vagyok aki vagyok, Isten a nagy helyreállító! De látom, hogy használ ebben embereket és ez felbecsülhetetlen érték annak, aki ezt a törődést megkapja. Kívánom, hogy ti is láthassátok sok férfi és nő felépülését és részesei lehessenek ezen keresztül a társtalálásukban.” E.
„Nagyon köszönöm Istennek hogy megismerhettelek benneteket, és hogy engedelmeskedtek az Atyànak!! Örültem hogy ott tudtam lenni, volt néhány dolog amit jó volt ismét hallani, leìrnom pl.a 13pont! Aztàn – a minél jobban megismersz annál jobban szeretni fogsz.
A beszélgetéses részen is sikerült jól éreznem magamat.
Legyetek bősègesen áldottak az Atya hatalmas keze által MINDENBEN!!” D.
„Köszönöm szépen Nektek még egyszer a mai előadást! Nagyon jó volt!
Legyetek áldottak a továbbiakban!” Gy.
Szeretettel várunk a következő Páratlan alkalomra is, ami várhatóan Áprilisban lesz!
Páratlan alkalom 04.09. összefoglaló →
2 thoughts on “Páratlan alkalom 2017.01.21.”
Végre màr valakik foglalkoznak evvel a nagy problémàvak, rengeteg fiatal küzködik evvel a problémàval az egyhàzban. Egyre több ilyen alkalmakra van szügség. A szervezőket àldja meg az Úr h felfigyeltek erre, üzenem nekik h így tovàbb, nagyon kell ez a segitség a pàrvàlasztàs előtt àllóknak.
Vélemény, hozzászólás? Kilépés a válaszból
Az email címet nem tesszük közzé. A kötelező mezőket * karakterrel jelöltük
Proudly powered by WordPress
Ez a weboldal a felhasználói élmény optimalizálása érdekében sütiket használ. További információ Elfogad
Az Uniós törvények értelmében fel kell hívnunk a figyelmét arra, hogy ez a weboldal ún. "cookie"-kat vagy "sütiket" használ. A sütik apró, tökéletesen veszélytelen fájlok, amelyeket a weboldal helyez el az Ön számítógépén, hogy minél egyszerűbbé tegye az Ön számára a böngészést. A sütiket letilthatja a böngészője beállításaiban. Amennyiben ezt nem teszi meg, illetve ha az "Elfogad" feliratú gombra kattint, azzal elfogadja a sütik használatát.